Norman Salumäe
Norman Salumäe (sündinud 12. juunil 1991) on eesti laulja, üks "Eesti otsib superstaari" teise hooaja finalistidest. Ta õppis Gustav Adolfi gümnaasiumis ning elab Tallinnas. Ta on laulnud ETV laulustuudios Aarne Saluveeru juhatumisel, Lydia Rahula poistekooris, Estonia poiste- ja meestekooris ning käib WAF-i muusikakoolis. Ta on näidelnud ja laulnud muusikalis "Oliver". 2010. aastast on Norman noortebändi August Hunt solist. Bänd on välja andnud plaadi ja mitu singlit. Populaarseim on olnud singel "Tantsulõvi", mis sai konkursil Eesti Laul 2012 8. koha. August Hundiga esines ta Eesti Laul 2014 esimeses poolfinaalis lauluga "Kus on EXIT?" 14. veebruaril ja teises poolfinaalis 21. veebruaril astus ta lavale oma lauluga "Search". 2019. aasta sügisel osaleb ta TV3 paroodiasaates "Su nägu kõlab varsti tuttavalt".